

**OBČINA DRAVOGRAD**

Trg 4. julija 7, 2370 Dravograd, tel.: +386 2 872 35 60, faks: +386 2 872 35 74

[http://www.dravograd.si](http://www.dravograd.si/); e-mail: [obcina@dravograd.si](mailto:tajnistvo@dravograd.si)

*Urad župana*

Številka: 478-0063/2024-5

Datum: 10.10.2024

Na podlagi 3. odstavka 19. člena Zakona o množičnem vrednotenju nepremičnin (ZMVN-1; Uradni list RS, št. 77/17 in 33/19), Občina Dravograd, Trg 4. julija 7, Dravograd objavlja naslednje

**JAVNO NAZNANILO**

**O JAVNI RAZGRNITVI PREDLOGOV MODELA VREDNOTENJA NEPREMIČNIN**

Občina Dravograd občane obvešča, da bo na sedežu Občine Dravograd, Trg 4. julija 7, Dravograd, v sejni sobi (pritličje), **od 10. oktobra 2024 do 10. novembra** **2024** potekala **javna razgrnitev predloga modelov vrednotenja nepremičnin**, ki ga je pripravila Geodetska uprava RS. Občina Dravograd zato vse zainteresirane vabi, da si modele vrednotenja ogledajo.

Ogled razgrnitve bo možen v času uradnih ur občinske uprave Občine Dravograd, in sicer:

- v ponedeljek od 8.00 do 14.00. ure,

- v sredo od 8.00 do 12.00. ure in od 14.00 do 16.00. ure in

- v petek od 8.00 do 12.00. ure.

Predlog modelov vrednotenja bo z dnem 10.10.2024 do dne 25.11.2024) dostopen tudi na **Portalu Prostor** na naslovu <https://www.e-prostor.gov.si/>, kjer bodo objavljene tudi **poskusno izračunane vrednosti**.

**Javna predstavitev modelov vrednotenja, ki jo** izvaja Geodetska uprava RS, bo za območje Občine Dravograd potekala **v sredo 16. oktobra 2024**, od 10.00 - 13.00, **v prostorih** Mladinskega kulturnega centra (**MKC) Slovenj Gradec, Ozare 18 (spodnja dvorana), Slovenj Gradec.**

Vsi zainteresirani lahko **od 10. oktobra do 25. novembra 2024** podajo mnenja in pripombe k predlogu modelov vrednotenja, **ki morajo biti ustrezno obrazložene**, in sicer:

* **pripombe, ki se nanašajo na zarise vrednostnih con in višine vrednostnih ravni nepremičnin** na območju občine Dravograd pošljite na obrazcu **JR.MV-1 (dostopen na** portalu Prostor, na povezavi: <https://www.e-prostor.gov.si/>) na naslov Občine Dravograd, Trg 4. julija 7, 2370 Dravograd, ali skeniranega na elektronski naslov [obcina@dravograd.si](mailto:obcina@dravograd.si) ali izpolnite obrazec **JR.MV-1** v fizični obliki in ga oddate v vložišču občine,
* **splošne pripombe oziroma vse ostale pripombe** na modele vrednotenja se dajejo na obrazcu **JR.MV-2 (dostopen na** portalu Prostor, na povezavi: <https://www.e-prostor.gov.si/>) in se pošljejo po pošti na naslov Geodetska uprava Republike Slovenije, Zemljemerska 12, 1000 Ljubljana, ali skeniran po elektronski pošti na elektronski naslov: [vrednotenje@gov.si](mailto:vrednotenje@gov.si).
* Obrazca **JR.MV-1** in **JR.MV-2** bosta dostopna na kraju javne razgrnitve in na Portalu Prostor, na povezavi: <https://www.e-prostor.gov.si/>. Šteje se, da je pri dajanju pripomb in predlogov z navedbo imena in priimka ali drugih osebnih podatkov dan pristanek za objavo teh podatkov v javno objavljenih stališčih do pripomb. Osebe, ki ne želijo, da se v stališču objavijo imena in priimki ali drugi osebni podatki, morajo to posebej navesti.

**OBČINA DRAVOGRAD**

**župan**

**Anton Preksavec**